**Licența stelară**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poezie dedicată Distinsei mele Prietene Gerra

Licența stelară se dă pe cuvinte

Ofranda-i cernită din cugetul meu.

Se-ntorc prin copaci ninsori primenite

Și iarăși mă-mbrac cu farmecul tău.

Mai sunt reclamaţii pe foi de îndoială,

Mai sunt derapaje din negrul bizar,

Doar foaia velină se scaldă-n cerneală

Cu dorul albastru din versul ştrengar.

Azi, sânii tăi poartă o stare de strajă,

Se văd doar implozii prin aerul mut.

Visează nisipul când arde pe plajă

O perlă minune să-ți pună ca scut.

Secunda îşi scoate o limbă duală

De zici că-i şopârla înfiptă-ntre noi.

Şi rece-n amiază o umbră se scoală

Trecând fără foşnet prin paltinii goi.

Şi timpul se-ntoarce şi zarea se-ndoaie

Visarea-şi aruncă hamacul de ger,

Iar luna încearcă prin raza bălaie

Să închidă cămaşa cu nasturi de cer.

Poezia a fost scrisă ca un comentariu la o foarte frumoasa poezie a Gerrei, si este postată la cererea titularului de lumina poetică.